དམ་པ་ཨན་ནན་ལགས་ཀྱི་ཐེབས་རྩ་ཁང་གིས་གསལ་བསྒྲགས་ནང་དུ།དམ་པ་ཁོང་དུས་ཡུན་ཐུང་ཐུང་རིང་ནད་མནར་བྱུང་རྗེས་དེ་རིང་བདེ་བར་གཤེགས་སོང་བ་དང་།ཁོང་གིས་སྐུ་ཚེ་ཧྲིལ་པོར་རྒྱལ་སྤྱིའི་དཀའ་ངལ་ཁག་ལ་གདོང་ལེན་གྱིས་འཛམ་གླིང་ནང་དྲང་བདེན་དང་ཞི་བདེ་ཡོང་ཐབས་སུ་འབད་བརྩོན་གནང་ཡོད།ཅེས་བརྗོད་ཡོད་པ་དང་།གསལ་བསྒྲགས་དེ་གནང་རྗེས།མཉམ་འབྲེལ་རྒྱལ་ཚོགས་ཀྱི་འགྲོ་བ་མིའི་ཐོབ་ཐང་ལྟ་ཞིབ་པ་ཨལ་ཧོ་སན་ལགས་ཀྱིས་སྒེར་གྱི་ཊོ་ཝེ་ཊར་སྟེང་།སྐུ་ཞབས་ཀོ་ཧྥི་ཨན་ནན་ལགས་འདས་གྲོངས་སུ་ཕྱིན་པར་སྐྱོ་སྣང་ཚད་མེད་བྱུང་།ཞེས་དང་།དབྱིན་ཇིའི་སྲིད་བློན་ཐི་རི་ཟ་མེ་ལགས་ཀྱིས།སྐུ་ཞབས་ཨན་ནན་ལགས་འདས་གྲོངས་སུ་ཕྱིན་པར་སེམས་པ་ཧ་ཅང་སྐྱོ་བྱུང་།ཁོང་ནི་རླབས་ཆེ་བའི་དབུ་འཁྲིད་ཅིག་དང་མཉམ་འབྲེལ་རྒྱལ་ཚོགས་བཅོས་སྒྱུར་བྱེད་མཁན་ཞིག་ཡིན་པ་མ་ཟད།འཛམ་གླིང་ལ་ཞབས་འདེགས་ཞུས་པ་ཉུང་ཉུང་མིན་སྟབས།ཁོང་གི་ཤུལ་ལུས་ནང་མི་ཚོར་གདུང་སེམས་མཉམ་སྐྱེད་ཞུ་ཡི་ཡོད།ཅེས་བརྗོད་འདུག